stanford-oval/wikipedia huggingface dataset:
จุลชีววิทยา
ประวัติศาสตร์ของจุลชีววิทยา

แบคทีเรียถูกค้นพบเป็นครั้งแรกโดย แอนโทนี แวน ลีเวนฮุค ในปี 1676 (พ.ศ. 2219) โดยใช้กล้องจุลทรรศน์เลนส์เดียวที่เขาออกแบบเองส่องจนพบ เขาได้รับการยกย่องว่าเป็นนักจุลชีววิทยาคนแรกของโลก
สาขาวิชาแบคทีเรียวิทยา ซึ่งภายหลังได้เป็นสาขาย่อยในจุลชีววิทยา ได้ริเริ่มโดย เฟอร์ดินานด์ โคห์น นักพฤกษศาสตร์ผู้ซึ่งศึกษาสาหร่ายและแบคทีเรียที่สังเคราะห์แสงได้ จากการศึกษาของเขาทำให้ทราบเกี่ยวกับแบคทีเรียหลายชนิด และเฟอร์ดินานด์ โคห์น ยังเป็นคนแรกที่วางแบบแผนการจัดหมวดหมู่แบคทีเรียตามหลักอนุกรมวิธาน
หลุยส์ ปาสเตอร์ และโรเบิร์ต คอค เป็นผู้ที่มีชีวิตอยู่ในยุคสมัยเดียวกับโคห์น และถือได้ว่าเป็นผู้ริเริ่มสาขาวิชาจุลชีววิทยาทางการแพทย์ หลุยส์ ปาสเตอร์เป็นที่รู้จักมากที่สุดจากการทดลองเพื่อพิสูจน์หักล้างทฤษฎีสิ่งมีชีวิตเกิดจากสิ่งไม่มีชีวิต ซึ่งทำให้จุลชีววิทยาได้รับการยอมรับว่าเป็นสาขาหนึ่งในวิทยาศาสตร์ชีวภาพ ปาสเตอร์ยังได้ออกแบบวิธีการถนอมอาหารโดยการพาสเจอร์ไรซ์ และคิดค้นวัคซีนป้องกันโรคต่างๆอย่างเช่นโรคแอนแทรกซ์ อหิวาตกโรคจากสัตว์ปีก และโรคพิษสุนัขบ้า ส่วนโรเบิร์ต คอค มีชื่อเสียงจากการสนับสนุนทฤษฎีการเกิดโรค ซึ่งพิสูจน์ว่าโรคชนิดใดๆจะเกิดจากเชื้อจุลินทรีย์เฉพาะที่ก่อโรคนั้นๆเท่านั้น ต่อมาทฤษฎีนี้เป็นที่รู้จักกันในชื่อว่า สมมติฐานของคอค และคอคยังเป็นหนึ่งในนักวิทยาศาสตร์ที่มุ่งศึกษาการแยกตัวของแบคทีเรียในการทำเชื้อให้บริสุทธิ์ ซึ่งทำให้เขาค้นพบเชื้อแบคทีเรียชนิดใหม่ๆ มากมาย เช่น เชื้อ Mycobacterium tuberculosis ที่เป็นสาเหตุของวัณโรค
แม้ว่าโดยทั่วไปมักจะถือว่า หลุยส์ ปาสเตอร์ และโรเบิร์ต คอค เป็นผู้ริเริ่มสาขาจุลชีววิทยา แต่ผลงานของพวกเขาก็ยังไม่สามารถอธิบายความแตกต่างของจุลินทรีย์ชนิดต่างๆ ได้อย่างถูกต้องนัก เพราะพวกเขามุ่งศึกษาเฉพาะจุลินทรีย์ที่เกี่ยวข้องกับการแพทย์เท่านั้น ผู้ที่ถือได้ว่าริเริ่มสาขาวิชาจุลชีววิทยาทั่วไปอย่างแท้จริง คือ มาร์ตินุส ไบเจอริงค์ และเซลเก ไวโนแกลดสกี พวกเขาได้ทำให้ขอบเขตการศึกษาจุลชีววิทยากว้างขวางออกไป ไบเจอริงค์มีผลงานสำคัญทางด้านจุลชีววิทยา 2 ผลงาน คือ การค้นพบไวรัส และการพัฒนาวิธีเพาะเชื้อแบบเอนริช ผลงานการศึกษาไวรัสโรคลายด่างในยาสูบของเขาได้เป็นรากฐานของสาขาไวรัสวิทยา และการเพาะเชื้อแบบเอนริชมีบทบาทสำคัญต่อวงการจุลชีววิทยา โดยทำให้สามารถเพาะเลี้ยงจุลินทรีย์ที่ยังไม่เคยเพาะเลี้ยงได้ ส่วนไวโนแกลดสกี เป็นคนแรกที่คิดค้นแนวคิดเกี่ยวกับเคมีของดิน ซึ่งแสดงให้เห็นกิจกรรมของจุลินทรีย์ในดินที่เป็นกระบวนการทางเคมี และทำให้เขาค้นพบแบคทีเรียที่สามารถตรึงไนโตรเจนจากอากาศได้
สาขาของจุลชีววิทยา

เนื้อหาของจุลชีววิทยาสามารถแบ่งออกเป็นสาขาย่อยได้มากมาย ได้แก่
สรีรวิทยาของจุลินทรีย์ ศึกษาหน้าที่ทางชีวเคมี การเจริญเติบโต เมตาบอลิซึม และโครงสร้างของเซลล์ของจุลินทรีย์
พันธุศาสตร์ของจุลินทรีย์ ศึกษาความสัมพันธ์ระหว่างหน้าที่ของเซลล์ของจุลินทรีย์และการสร้างหรือควบคุมยีน สาขานี้มีความเกี่ยวข้องกับอณูชีววิทยา
จุลชีววิทยาทางการแพทย์ ศึกษาบทบาทของจุลินทรีย์ในโรคของมนุษย์ กระบวนการก่อโรคของจุลินทรีย์ และระบาดวิทยา สาขานี้มีความเกี่ยวข้องกับพยาธิวิทยาและวิทยาภูมิคุ้มกัน
จุลชีววิทยาของสิ่งแวดล้อม ศึกษาหน้าที่และความหลากหลายของจุลินทรีย์ในสิ่งแวดล้อมตามธรรมชาติ รวมทั้งนิเวศวิทยาของจุลินทรีย์ บทบาทของจุลินทรีย์ในวัฏจักรสารอาหาร
จุลชีววิทยาของอุตสาหกรรม ศึกษาการใช้จุลินทรีย์ในกระบวนการทางอุตสาหกรรม ตัวอย่างเช่น การหมัก การบำบัดน้ำเสีย สาขานี้มีความเกี่ยวข้องกับเทคโนโลยีชีวภาพ
จุลชีววิทยาของอากาศ ศึกษาจุลินทรีย์ที่อยู่ในอากาศ
จุลชีววิทยาของอาหาร ศึกษาการเน่าเสียของอาหารที่มีสาเหตุจากจุลินทรีย์
ประโยชน์ของการศึกษาจุลชีววิทยา

ขณะที่จุลินทรีย์มักจะถูกมองในแง่ลบเนื่องจากเกี่ยวข้องกับโรคภัยไข้เจ็บของมนุษย์ จุลินทรีย์บางชนิดก็มีความจำเป็นในกระบวนการที่เป็นประโยชน์ เช่น การหมัก (ใช้ผลิตแอลกอฮอล์และผลิตภัณฑ์ต่างๆจากนม) การผลิตยาปฏิชีวนะ และเป็นสื่อสำหรับโคลนนิ่งสิ่งมีชีวิตชั้นสูงอย่างเช่นพืช นอกจากนี้ นักวิทยาศาสตร์ยังต้องใช้ความรู้เกี่ยวกับจุลินทรีย์ในการผลิตเอนไซม์ที่สำคัญๆด้วยวิธีทางเทคโนโลยีชีวภาพ
ดูเพิ่ม

ชีวเคมี
เทคโนโลยีชีวภาพ
พันธุศาสตร์
วิทยาภูมิคุ้มกัน
แพทยศาสตร์
ไวรัสวิทยา
| ด ค กวิทยาศาสตร์สุขภาพ: เภสัชศาสตร์ |
| --- | --- | --- |
| วิทยาศาสตร์เภสัชกรรม |  เภสัชเคมี  เภสัชภัณฑ์  เภสัชอุตสาหกรรม  เภสัชเวท  เภสัชพฤกษศาสตร์  เภสัชวิเคราะห์  เทคโนโลยีเภสัชกรรม  วิทยาศาสตร์เครื่องสำอาง  |  |
| เภสัชบริบาลศาสตร์ |  เภสัชกรรมคลินิก  เภสัชกรรมโรงพยาบาล  เภสัชกรรมชุมชน  |  |
| เภสัชศาสตร์สังคมและบริหารเภสัชกิจ |  เภสัชศาสตร์สังคม  บริหารเภสัชกิจ  เภสัชสาธารณสุข  เภสัชระบาดวิทยา  เภสัชเศรษฐศาสตร์  นิติเภสัชศาสตร์  |  |
| เภสัชวิทยาและพิษวิทยา |  เภสัชวิทยา  เภสัชจลนศาสตร์  เภสัชพลศาสตร์  พิษวิทยา  |  |
| ศาสตร์ที่เกี่ยวข้อง |  เคมีอินทรีย์  เคมีฟิสิกส์  เคมีวิเคราะห์  ชีวเคมี  จุลชีววิทยา  กายวิภาคศาสตร์  สรีรวิทยา  สาธารณสุขศาสตร์   |  |
 เภสัชกรรม  เภสัชศาสตร์  ประวัติ  คณะเภสัชศาสตร์  เภสัชกร  สถานีย่อยเภสัชกรรม 
ถังหมักยีสต์ที่ใช้หมักเบียร์
จูราสสิค เวิลด์ อาณาจักรล่มสลาย

| จูราสสิค เวิลด์ อาณาจักรล่มสลาย |
| --- | --- |
ใบปิดภาพยนตร์
กำกับ: เจ. เอ. บาโญนา
เขียนบท:   โคลิน เทรวอร์โรว์  เดเรก คอนนอลลี 
สร้างจาก: ตัวละคร โดย ไมเคิล ไครช์ตัน
อำนวยการสร้าง:   แฟรงก์ มาร์แชล  แพทริก คราวลีย์  เบเลน อาเตียนซา 
นักแสดงนำ:   คริส แพร็ตต์  ไบรซ์ ดัลลัส ฮาวเวิร์ด  บี. ดี. หว่อง  เจมส์ ครอมเวล  เท็ด เลวีน  จัสติน สมิท  เจรัลดีน แชปลิน  แดเนียลลา ไพเนดา  โทบี โจนส์  เรฟ สปอล  อิซาเบลลา เซอร์มอน  เจฟฟ์ โกลด์บลุม 
กำกับภาพ: ออสการ์ เฟารา
ตัดต่อ: เบอร์นัต วิลาพลานา
ดนตรีประกอบ: ไมเคิล จาคคิโน
บริษัทผู้สร้าง:   Universal Pictures  Amblin Entertainment  The Kennedy/Marshall Company  Legendary Pictures  
ผู้จัดจำหน่าย: Universal Pictures
วันฉาย:   22 มิถุนายน ค.ศ. 2018 (2018-06-22) (สหรัฐ) 
ความยาว: 128 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 170–187 ล้านดอลลาร์สหรัฐ
ทำเงิน: 1,309 ล้านดอลลาร์สหรัฐ
ก่อนหน้านี้: จูราสสิค เวิลด์
ต่อจากนี้: จูราสสิค เวิลด์ ทวงคืนอาณาจักร
จูราสสิค เวิลด์ อาณาจักรล่มสลาย (อังกฤษ: Jurassic World: Fallen Kingdom) เป็นภาพยนตร์อเมริกันแนวนิยายวิทยาศาสตร์ผจญภัยที่ออกฉายในปีพ.ศ. 2561 กำกับโดย เจ. เอ. บาโญนา เป็นภาคต่อของ จูราสสิค เวิลด์ (พ.ศ. 2558) และเป็นภาพยนตร์ลำดับที่ห้าในภาพยนตร์ชุด จูราสสิค ปาร์ค เขียนบทโดย เดเรก คอนนอลลี และโคลิน เทรวอร์โรว์ (ผู้กำกับภาพยนตร์ จูราสสิค เวิลด์) โดยมีสตีเวน สปีลเบิร์ก (ผู้กำกับภาพยนตร์ จูราสสิค พาร์ค กำเนิดใหม่ไดโนเสาร์) มารับหน้าที่ผู้อำนวยการสร้างฝ่ายบริหาร
ภาพยนตร์เรื่องนี้ดำเนินเรื่องบนเกาะสมมติในบริเวณอเมริกากลาง ชื่อว่าเกาะอิสลานูบลาร์ อยู่ในมหาสมุทรแปซิฟิกนอกชายฝั่งของคอสตาริกา ตัวละครหลักคือ โอเว่น เกรดี้ และ แคลร์ เดียริ่ง ซึ่งทั้งสองเดินทางไปช่วยเหลือเหล่าไดโนเสาร์บนเกาะซึ่งกำลังจะประสบภัยพิบัติภูเขาไฟระเบิด ซึ่งอาจทำให้ไดโนเสาร์บนเกาะเสียชีวิตทั้งหมดได้ นักแสดงที่กลับมารับบทเดิมจากภาคก่อน ๆ ที่สำคัญได้แก่ คริส แพร็ตต์, ไบรซ์ ดัลลัส ฮาวเวิร์ด, บี. ดี. หว่อง, และเจฟฟ์ โกลด์บลุม โดยมีนักแสดงใหม่อีกหลายคน เช่น Rafe Spall, Justice Smith, Daniella Pineda, เจมส์ ครอมเวล, โทบี โจนส์, Ted Leving, Isabella Sermon, และ Geraldine Chaplin
การถ่ายทำมีขึ้นที่สหราชอาณาจักรและฮาวาย ในช่วงเดือนกุมภาพันธ์ถึงกรกฎาคม พ.ศ. 2560 ออกฉายครั้งแรกที่เมืองแมดริด ประเทศสเปน เมื่อ 21 พฤษภาคม พ.ศ. 2561 ต่อมาจึงออกฉายในสหรัฐอเมริกาเมื่อ 22 มิถุนายน พ.ศ. 2561 โดยยูนิเวอร์แซลพิคเจอร์ส (ในประเทศไทยออกฉายเมื่อ 7 มิถุนายน พ.ศ. 2561) ทำรายได้รวมทั่วโลกไปกว่า 1,000 ล้านดอลลาร์สหรัฐ ทำให้กลายเป็นภาพยนตร์ที่ทำรายได้สูงสุดอันดับ 3 ประจำปี พ.ศ. 2561 ได้รับเสียงวิจารณ์แบบก้ำกึ่งจากนักวิจารณ์ ซึ่งกล่าวว่าหนังมีจุดเด่นที่การแสดงของคริส แพรตต์ การกำกับของบาโยนา งานภาพและบางช่วงบางตอนที่ "มืดหม่นจนน่าตกใจ" และมีจุดด้อยที่บทภาพยนตร์ นักวิจารณ์บางคนมองว่าภาพยนตร์เรื่องนี้ไม่มีอะไรแปลกใหม่กว่าภาพยนตร์เรื่องก่อน ๆ ในชุดภาพยนตร์จูราสสิค พาร์ค ซึ่งอาจบ่งบอกว่าหมดยุคของภาพยนตร์ชุดนี้แล้ว ภาคต่อชื่อว่า จูราสสิค เวิลด์ ทวงคืนอาณาจักร มีกำหนดออกฉายวันที่ 11 มิถุนายน พ.ศ. 2565 โดยเทรวอร์โรว์จะกลับมาทำหน้าที่เป็นผู้กำกับภาพยนตร์อีกครั้ง
นักแสดง

คริส แพร็ตต์ รับบท โอเว่น เกรดี้
ไบร์ซ ดัลลาส ฮาวเวิร์ด รับบท แคลร์ เดียริ่ง
บี. ดี. หว่อง รับบท ดอกเตอร์ วู
เจมส์ ครอมเวล รับบท เบนจามิน ล็อกวู๊ด
เท็ด เลวีน รับบท เคน วีทลีย์
จัสติส สมิท รับบท แฟรงคลิน เว็บบ์
แดนเนียล่า พีเนต้า รับบท เซีย โรดริเกซ
เจอลันดีน แชปลิน รับบท ไอริส
เรฟ สปอลล์ รับบท อีลิ มิลส์
โทบี้ โจนส์ รับบท มิสเตอร์ เอเวอร์โซลล์
เจฟฟ์ โกลด์บลุม รับบท ดอกเตอร์ เอียน มัลคอล์ม
อิซเบลล่า เซอร์มอน รับบท เมซี่ ล็อกวู๊ด
จีนา คาราโน

| จีนา คาราโน |
| --- | --- |
เกิด: จีนา คาราโน  (1982-04-16) 16 เมษายน ค.ศ. 1982 (42 ปี)
จีนา คาราโน (อังกฤษ: Gina Carano) เกิดวันที่ 16 เมษายน ค.ศ. 1982 เป็นทั้งนักมวยไทย และนักสู้แบบผสมชาวอิตาลี-อเมริกัน และเป็นนักแสดงหญิง รวมถึงเป็นนางแบบ คาราโนปรากฏตัวในฐานะของกลาดิเอเตอร์ "ครัช" ในรายการอเมริกันกลาดิเอเตอร์ส เธอได้รับการกล่าวขานว่า "โฉมหน้าของสตรีแห่งเอ็มเอ็มเอ"
คาราโนเคยได้รับการจัดให้อยู่ในลำดับที่สาม ในการจัดอันดับนักมวยหญิงรุ่น 145 ปอนด์ของโลก สำหรับผู้หญิงตามการจัดอันดับของเอ็มเอ็มเอ
ชีวิตช่วงต้น

คาราโนถือกำเนิดในดัลลัส ครันทรี เท็กซัส เธอเป็นลูกสาวคนกลางของ เกล็น คาราโน กับ ดานา คาสัน เธอมีพี่สาวและน้องสาวรวมสองคน พ่อของเธอเป็นนักกีฬาของทีมดัลลัสคาวบอย โดยเป็นฝ่ายสนับสนุนกองหลังตั้งแต่ปี ค.ศ. 1977 ถึง 1983 และเล่นให้กับฟุตบอลลีกสหรัฐ พิตต์สเบิร์กมูเลอร์ ในฐานะผู้ให้สัญญาณใน ค.ศ. 1984 เฉพาะปีที่พวกเขาได้ดำเนินงานเท่านั้น
เธอสำเร็จการศึกษาจากโรงเรียนทรินิตีคริสเตียน ในลาสเวกัส รัฐเนวาดา ซึ่งเธอได้นำทีมบาสเกตบอลสาวเข้าร่วมรายการของรัฐ นอกจากนี้เธอยังเล่นวอลเลย์บอลและซอฟท์บอล เธอได้เข้ามหาวิทยาลัยเนวาดา เรโน และมหาวิทยาลัยเนวาดา ลาสเวกัส เป็นระยะเวลาสามปี ในสาขาเอกจิตวิทยา
ในวงการศิลปะการต่อสู้แบบผสม > การต่อสู้รายการสไตร์คฟอร์ซชิงแชมป์หญิงรุ่นมิดเดิลเวท

หลังจากสไตร์คฟอร์ซซื้อทรัพย์สินของโปรอีไลท์ คาราโนพร้อมด้วยนักสู้คนอื่นต่างอยู่ในช่วงหมดอายุสัญญา ได้กลายมาเป็นสัญญาที่ถูกเชื่อมกับสไตร์คฟอร์ซ หลังจากหลายเดือนที่ประสบทางตันเกี่ยวกับสถานะของตัวแทนอิสระ
ซึ่งได้มีการประกาศที่รายการ สไตร์คฟอร์ซ: ลอว์เลอร์ vs. ชีลด์ โดยคาราโนได้เผชิญการต่อสู้กับคริสเตียน ซานโตส ที่จัดขึ้นในวันที่ 15 สิงหาคม ค.ศ. 2009 ที่รายการสไตร์คฟอร์ซ: คาราโน vs. ไซบอร์ก ซึ่งรายการสไตร์คฟอร์ซยังได้สร้างการแข่งขันชิงแชมป์หญิงเป็นครั้งแรก
แม้ว่าการแบ่งรุ่น 145 ปอนด์ ส่วนใหญ่จะอ้างที่รุ่นเฟเธอร์เวท, สกอต โคเกอร์ ซึ่งเป็นกรรมการผู้จัดการสไตร์คฟอร์ซ ได้กล่าวว่าชื่อรายการจะเป็นที่รู้จักกันในชื่อของ สไตร์คฟอร์ซวีเมนไลท์เวทแชมเปี้ยนชิป โดยในภายหลังชื่อรายการได้เปลี่ยนใหม่เป็นสไตร์คฟอร์ซวีเมนมิดเดิลเวทแชมเปี้ยนชิป
คาราโนแพ้ให้กับการต่อสู้กับซานโตสโดยเป็นฝ่ายแพ้ TKO ที่เวลา 4 นาที 59 วินาทีในยกแรก หลังจากนั้นกินเวลากว่าหนึ่งปีที่คาราโนพ่ายแพ้ให้กับซานโตส, สกอต โคเกอร์ ซึ่งเป็นกรรมการผู้จัดการสไตร์คฟอร์ซ กล่าวว่าความรู้สึกจากข้างในของเขาคือการหวังว่าเธอจะกลับมาในที่สุด และเขาหวังว่าจะเกิดขึ้นในปี ค.ศ. 2011  ซึ่งการกลับมาของคาราโนได้มีการประกาศอย่างเป็นทางการในเดือนกุมภาพันธ์ ค.ศ. 2011
นอกวงการศิลปะการต่อสู้แบบผสม

คาราโนได้แสดงในภาพยนตร์คัลท์เรื่องริงเกิร์ลส์ โดยสร้างมาจากเรื่องจริง ริงเกิร์ลส์เป็นการดำเนินเรื่องอย่างรวดเร็วเกี่ยวกับหญิงสาวห้าคนชาวอเมริกันจากลาสเวกัส ซึ่งทำในสิ่งท้าทายอย่างที่สุดของการเป็นนักมวยไทยหญิงที่ดีที่สุดในโลก
พร้อมกันกับลิซา คิง คาราโนทำหน้าที่เป็นพี่เลี้ยงในการผลักดันนักสู้สาวในช่องโทรทัศน์ ออกซิเจน รายการเรียลลิตี้ที่มีชื่อว่า ไฟท์เกิร์ล เธอปรากฏตัวในฐานะของ "ครัช" ในการแสดงเอ็นบีซี ที่มีชื่อว่า อเมริกันกราดิเอเตอร์ส ซึ่งเธอยังได้แสดงในวิดีโอออกกำลังกายของการแสดงพร้อมกับโมนิกา คาร์ลสัน (เจ็ท), เจนิเฟอร์ ไวเดอร์สตอร์ม (ฟีนิกซ์), ไมเคิล โอ'เฮิร์น (ไตตัน), ทาโนไอ รีด (โทอา) และดอน "ฮอลีวูด" เยทส์ (วูลฟ์) ซึ่งดีวีดีได้ออกเมื่อวันที่ 16 ธันวาคม ค.ศ. 2008 เธอยังได้ปรากฏตัวในภาพยนตร์ของไมเคิล ไจ ไวท์ เรื่องโคตรคนกำปั้นสั่งตาย ด้วยเช่นกัน
ข้อมูลส่วนตัวของเธอได้รับการเปิดเผยในรายการ ESPN ซีรีส์ E:60 และได้รับการโหวตให้เป็น "ผู้หญิงที่โด่งดังที่สุดในอเมริกา" โดยบิกบิซแมกกาซีน ในฉบับฤดูใบไม้ผลิ 2008  ในวันที่ 13 พฤษภาคม ค.ศ. 2008 "Gina Carano" ได้กลายเป็นคำที่มีผู้ค้นหามากที่สุดในกูเกิล และเป็นชื่อบุคคลที่มีคนค้นหามากที่สุดเป็นอันดับสามในยาฮู! เธอยังได้ปรากฏตัวในคอมมานด์ & คองเคอร์: เรดอเลิร์ท 3 โดยรับบทเป็นนาตาชา ซึ่งสามารถจัดหาได้ในฝ่ายตัวละครหลัก ในฉากตัดของพลซุ่มยิงและคอมมานโด
เธอได้รับการจัดอยู่ในอันดับ 5 ของรายชื่อ "ทอปเท็นหญิงที่มีอิทธิพลใน ค.ศ. 2008" ในยาฮู! ในเดือนพฤษภาคม ค.ศ. 2009 ได้มีการประกาศว่าคาราโน่ได้รับการจัดอันดับที่ 16 ในรายชื่อ 100 ผู้มีความร้อนแรงของนิตยสารแมกซิม และวันที่ 16 กันยายน ค.ศ. 2009 ได้รับการรายงานว่าเธอได้รับบทนำเป็นสปายคนใหม่ในภาพยนตร์ทริลเลอร์ที่มีชื่อว่า เธอแรง หยุดโลก ที่กำกับโดย สตีเวน โซเดอเบิร์ก รวมทั้งเธอเป็นหนึ่งในนักกีฬาที่ได้ขึ้นปกของนิตยสาร ESPN เดอะแมกกาซีนฉบับบอดี้ ของวันที่ 19 ตุลาคม ค.ศ. 2009
ชีวิตส่วนตัว

เควิน รอส แฟนหนุ่มคนพิเศษของจีนา เป็นผู้มีส่วนร่วมในกีฬามวยไทยเช่นเดียวกับเธอ
สถิติการแข่งขันแบบผสม

| ผล | คะแนน | คู่ชก | วิธีชนะ | รายการ | วันที่ | ยก | เวลา | สถานที่ | หมายเหตุ |
| --- | --- | --- | --- | --- | --- | --- | --- | --- | --- |
| แพ้ | 7-1 |  คริสเตียน ซานโตส | TKO (การอ้างหยุด) | สไตรค์ฟอร์ซ: คาราโน่ vs. ไซบอร์ก | 15 สิงหาคม ค.ศ. 2009 | 1 | 4:59 |  แซนโฮเซ แคลิฟอร์เนีย สหรัฐ | สำหรับรายการวีเมนส์มิดเดิลเวทแชมเปี้ยนชิป (145 ปอนด์) |
| ชนะ | 7-0 |  เคลลี โคโบลด์ | กรรมการตัดสิน (เป็นเอกฉันท์) | อีลิท XC: ฮีท | 4 ตุลาคม ค.ศ. 2008 | 3 | 3:00 |  ซันไรส์ รัฐฟลอริดา สหรัฐ |  |
| ชนะ | 6-0 |  เคทลิน ยัง | TKO (แพทย์สั่งหยุด) | อีลิท XC: ไพร์มไทม์ | 31 พฤษภาคม ค.ศ. 2008 | 2 | 3:00 |  นวร์ก รัฐนิวเจอร์ซีย์ สหรัฐ |  |
| ชนะ | 5-0 |  ทอนยา เอวินเจอร์ | ยอมจำนน (รัดด้านข้าง) | อีลิท XC: อัพไรซิง | 15 กันยายน ค.ศ. 2007 | 1 | 2:53 |  เกาะโอวาฮู รัฐฮาวาย สหรัฐ |  |
| ชนะ | 4-0 |  จูลี เคดซี | กรรมการตัดสิน (เป็นเอกฉันท์) | อีลิท XC: เดสตินี่ | 10 กุมภาพันธ์ ค.ศ. 2007 | 3 | 3:00 |  เซาท์ฮาเวน รัฐมิสซิสซิปปี สหรัฐ |  |
| ชนะ | 3-0 |  เอไลนา แมกซ์เวลล์ | กรรมการตัดสิน (เป็นเอกฉันท์) | สไตรค์ฟอร์ซ: ทริปเปิลทรีท | 8 ธันวาคม ค.ศ. 2006 | 3 | 2:00 |  แซนโฮเซ แคลิฟอร์เนีย สหรัฐ |  |
| ชนะ | 2-0 |  โรซี เซ็กส์ตัน | KO (ชก) | WPFC 1 - เวิลด์โปรไฟท์ติ้ง แชมเปี้ยนชิป | 15 กันยายน ค.ศ. 2006 | 2 | 4:55 |  ลาสเวกัส รัฐเนวาดา สหรัฐ |  |
| ชนะ | 1-0 |  เลทิเซีย เปสโตวา | KO (ชกและศอก) | WEF - เวิลด์เอ็กซ์ตรีม ไฟท์ติ้ง | 10 มิถุนายน ค.ศ. 2006 | 1 | 0:38 |  ลาสเวกัส รัฐเนวาดา สหรัฐ |  |
แหล่งข้อมูลอื่น

Gina Carano with ESPN.com 2009
American Gladiators Profile
Maxim.com เก็บถาวร 2009-04-03 ที่ เวย์แบ็กแมชชีน
Gina Carano ที่อินเทอร์เน็ตมูวีเดตาเบส
Professional MMA record for Gina Carano from Sherdog
จูราสสิค พาร์ค (นวนิยาย)

| --- | --- |

ผู้ประพันธ์: ไมเคิล ไครช์ตัน
ชื่อเรื่องต้นฉบับ: Jurassic Park
ผู้แปล: รมณียฉัตร
ประเทศ:  อเมริกา
ภาษา: อังกฤษ
ชุด: จูราสสิค พาร์ค
ประเภท: นิยายวิทยาศาสตร์ , ตื่นเต้น, ล้ำยุค, เทคโนโลยี-ระทึกขวัญ
สำนักพิมพ์:  สำนักพิมพ์ Alfred A. Knopf
วันที่พิมพ์:  พ.ศ. 2533
จูราสสิค พาร์ค (อังกฤษ: Jurassic Park) เป็นนวนิยายแนวแฟนตาซีวิทยาศาสตร์และระทึกขวัญที่ประพันธ์โดยไมเคิล ไครซ์ตัน (Michael Crichton) ในปี ค.ศ. 1990 และได้นำมาทำเป็นภาพยนตร์ในชื่อจูราสสิค พาร์ค กำเนิดใหม่ไดโนเสาร์กำกับโดยสตีเวน สปีลเบิร์กออกฉายในปี ค.ศ.1993 เล่าเรื่องอุทาหรณ์เกี่ยวกับความล้มเหลวในการพยายามควบคุมสิ่งต่างๆ เนื่องจากทฤษฎีทางคณิตศาสตร์เรื่องความโกลาหล สวนสนุกแห่งหนึ่งสร้างไดโนเสาร์ขึ้นมาใหม่จากความก้าวหน้าทางพันธุวิศวกรรม แต่กลับเกิดเรื่องโกลาหล นำไปสู่ความล้มเหลวและเกิดเป็นหายนะ
เนื้อเรื่อง

เป็นเรื่องราวของบริษัทด้านวิศวพันธุกรรมอย่างอินเจ้นท์ อินดัสทรี่ได้ทำการทดลองเปิดสวนสนุก ณ เกาะอิสลาร์ นูบลาร์ของประเทศคอสตาริก้าอย่างลับๆ โดยผลจากการทดลองอย่างลับๆของปาร์คนั้นได้สร้างความสยดสยองทั้งในปาร์ค และลุกลามไปตามชุมชนของหมู่เกาะต่างๆที่อยู่รายรอบเกาะอิสลาร์ นูบลาร์เสียแล้ว...
อย่างไรก็ตาม แม้ว่า "ผลการทดลอง" นั้นจะเกิดปัญหา แต่จอห์น แฮมมอนด์ เจ้าของบริษัทอินเจ้นท์ก็ยังคงพยายามปิดข่าวในทุกวิถีทางและเดินหน้าในการพัฒนาปาร์คต่อไป พร้อมด้วยความต้องการทดลองการนำเที่ยวในชุดแรกด้วยการนำบุคคลสำคัญที่ทางบริษัทได้เลือกตัวไว้อย่างเช่น อลัน แกรนต์กับเอลลี แซตเลอร์ - สองนักบรรพชีวินวิทยาชื่อดัง - เอียน มัลคอล์ม นักคณิตศาสตร์สติเฟื่อง - โดนัลด์ เจนนาโร่ ทนายเจ้าปัญหา และสุดท้ายก็คือหลานๆที่น่ารักของเขาทั้งสองคนคือทิมและเล็กซ์ให้มาร่วมเดินทางเที่ยวชมปาร์คสุดอัศจรรย์ที่แฮมมอนด์ได้ตระเตรียมเอาไว้ ด้วยความต้องการที่จะให้ผู้ชมเหล่านี้ให้การรับรองในการเยี่ยมชมครั้งนี้นั่นเอง
แน่นอนว่าเมื่อทุกคนไปถึงเกาะแล้ว พวกเขาจึงได้พบว่าปาร์คสุดอัศจรรย์นี้ ก็คือปาร์คที่สามารถเพาะพันธุ์ไดโนเสาร์ให้หวนกลับคืนมาได้อีกครั้งนั่นเอง แต่หลังจากที่ทุกคนตกตะลึงได้ไม่นานนัก ทั้งอลัน แอลเลน และเอียนต่างก็รู้สึกตรงกันว่า การที่อินเจนท์ได้สร้างไดโนเสาร์ขึ้นมานี้ ถือว่าเป็นความสุ่มเสี่ยงที่อันตรายยิ่งนัก เพราะการที่มนุษย์คิดเล่นบทเป็น "ผู้สร้าง" ที่หมายควบคุมพลังอำนาจแห่งธรรมชาติเช่นนี้ย่อมอาจนำไปสู่หายนะที่ไม่อาจจะควบคุมได้อย่างแน่นอน และในที่สุดแล้ว เมื่อ "เดนนิส เนิร์สลี่ย์" ผู้เชี่ยวชาญด้านคอมพิวเตอร์ของปาร์คแอบทำการยกเลิกระบบรักษาความปลอดภัยทั้งหมดออกเพื่อแอบเอาตัวอ่อนของไดโนเสาร์หนีไปขายให้กับบริษัทคู่แข่ง กอปรกับมีเหตุพายุทอร์นาโดเข้าถล่มชายฝั่งคอสตาริก้าด้วยแล้ว พวกเขาจึงได้รับหายนะอย่างแรก เพราะเมื่อที่ไฟฟ้าดับนั้น รถของเหล่าผู้ตรวจปาร์คและหลานของจอห์อนแฮมมมอน ก็ได้เจอกับหายนะอย่างแท้จริง พวกเขาต้องหนีหนทางเดียว เพื่อให้รอดจากไดโนเสาร์
แหล่งข้อมูลอื่น

Jurassic Park (novel) Wikipedia
จูลี คริสตี

| จูลี คริสตี |
| --- | --- |

สารนิเทศภูมิหลัง
เกิด:  (1941-04-14) 14 เมษายน ค.ศ. 1941 (83 ปี) จูลี ฟรานเซส คริสตี Chabua, Assam,  British India
คู่สมรส: Duncan Campbell (2007-ปัจจุบัน)
คู่ครอง: Warren Beatty (1967-1974)
อาชีพ: นักแสดง
ปีที่แสดง: 1962–2017
จูลี ฟรานเซส คริสตี (อังกฤษ: Julie Frances Christie) เกิดเมื่อวันที่ 14 เมษายน ค.ศ. 1941 เป็นนักแสดงชาวอังกฤษ เป็นป็อปไอค่อน ของยุคสวิงกิงลอนดอน ในคริสต์ทศวรรษ 1960 เธอเคยได้รับรางวัลออสการ์ จากการแสดงในเรื่อง Darling (1965) นอกจากนั้นยังเคยได้รับรางวัลอีกหลายรางวัลในการแสดงภาพยนตร์เรื่อง Away From Her (2006)
จูเลีย กิลลาร์ด

| จูเลีย กิลลาร์ด |
| --- | --- |


นายกรัฐมนตรีออสเตรเลีย
ดำรงตำแหน่ง 24 มิถุนายน พ.ศ. 2553 – 27 มิถุนายน พ.ศ. 2556
กษัตริย์: สมเด็จพระราชินีนาถเอลิซาเบทที่ 2
ก่อนหน้า: เควิน รัดด์
ถัดไป: เควิน รัดด์
 
ข้อมูลส่วนบุคคล
เกิด: 29 กันยายน พ.ศ. 2504 (63 ปี) เวลส์ สหราชอาณาจักร
พรรคการเมือง: พรรคแรงงาน

จูเลีย กิลลาร์ด (อังกฤษ: Julia Eileen Gillard) เกิดเมื่อวันที่ 29 กันยายน ค.ศ. 1961 เป็นนายกรัฐมนตรีคนที่ 27 ของออสเตรเลีย และเป็นอดีตนายกรัฐมนตรีหญิงคนแรกของออสเตรเลียและเป็นอดีตนายกรัฐมนตรีคนแรกที่ยังไม่เคยผ่านการสมรสมาก่อน
กิลลาร์ดได้รับเลือกเข้าสู่สภาผู้แทนราษฎรในฐานะผู้แทนของเขตเลือกตั้งลาเลอร์ ในปี ค.ศ. 1998 จากนั้นในปี ค.ศ. 2001 หลังจากที่พรรคแรงงานพ่ายแพ้การเลือกตั้ง เธอได้รับเลือกให้เป็นส่วนหนึ่งของคณะรัฐมนตรีเงาในตำแหน่งรัฐมนตรีเงา กระทรวงประชากรและการอพยพย้ายถิ่น ในเดือนกรกฎาคมปี ค.ศ. 2006 เธอได้เป็นรัฐมนตรีเงากระทรวงสาธารณสุข ในเดือนธันวาคม ค.ศ. 2006 หลังจากชนะการเลือกตั้งในปี ค.ศ. 2007 ภายใต้รัฐบาลของเควิน รัด เธอเข้ารับตำแหน่งรองนายกรัฐมนตรีหญิงคนแรกของออสเตรเลีย พร้อมตำแหน่งรัฐมนตรีกระทรวงศึกษาธิการ กระทรวงแรงงาน และสวัสดิการสังคม ในวันที่ 24 มิถุนายน ค.ศ. 2010 เธอดำรงตำแหน่งนายกรัฐมนตรีหญิงคนแรกของออสเตรเลีย หลังจากชนะเลือกตั้งภายในพรรคแรงงาน แต่เมื่อวันที่ 26 มิถุนายน ค.ศ. 2013 เธอก็แพ้การเลือกตั้งภายในพรรคให้กับอดีตหัวหน้าเควิน รัดด์ หลังจากผลสำรวจความคิดเห็นระบุว่าพรรคแรงงานจะแพ้การเลือกตั้งปี ค.ศ. 2013
กิลลาร์ดประกาศตนเองว่าเป็นพวกนิยมสาธารณรัฐ และสนับสนุนการปกครองระบอบสาธารณรัฐในออสเตรเลียในรัชสมัยต่อจากสมเด็จพระราชินีนาถเอลิซาเบทที่ 2
แหล่งข้อมูลอื่น

Official Federal HOR webpages for Julia Gillard เก็บถาวร 2010-07-01 ที่ เวย์แบ็กแมชชีน
Official Federal Ministrial webpages for Julia Gillard เก็บถาวร 2010-07-01 ที่ เวย์แบ็กแมชชีน
Official ALP webpage for Julia Gillard เก็บถาวร 2010-11-10 ที่ เวย์แบ็กแมชชีน
The Hon Julia Gillard MP – Deputy Prime Minister เก็บถาวร 2010-01-06 ที่ เวย์แบ็กแมชชีน
Official Facebook page of Julia Gillard
| ด ค กนายกรัฐมนตรีออสเตรเลีย (รายชื่อ) |
| --- | --- | --- |
|  เอดมันด์ บาร์ตัน  อัลเฟรด ดีกิน  คริส วัตสัน  จอร์จ รีด  แอนดรูว์ ฟิชเชอร์  โจเซฟ คุก  บิลลี ฮิวส์  สแตนลีย์ บรูซ  เจมส์ สกัลลิน  โจเซฟ ลีอองส์  เอิร์ล เพจ  โรเบิร์ต เมนซีส์  อาร์เทอร์ แฟดเดน  จอห์น เคอร์ติน  แฟรงค์ ฟอร์ด  เบน ชิฟลีย์  แฮโรลด์ โฮลต์  จอห์น แมกอีเวน  จอห์น กอร์ตัน  วิลเลียม แมกแมน  กอฟ วิตลัม  แมลคัม เฟรเซอร์  บ็อบ ฮอว์ก  พอล คีตติง  จอห์น โฮเวิร์ด  เควิน รัดด์(1)  จูเลีย กิลลาร์ด  เควิน รัดด์(2)  โทนี แอบบ็อตต์  แมลคัม เทิร์นบุลล์  สกอตต์ มอร์ริซัน  แอนโทนี แอลบานีส  |  เอดมันด์ บาร์ตัน  อัลเฟรด ดีกิน  คริส วัตสัน  จอร์จ รีด  แอนดรูว์ ฟิชเชอร์  โจเซฟ คุก  บิลลี ฮิวส์  สแตนลีย์ บรูซ  เจมส์ สกัลลิน  โจเซฟ ลีอองส์  เอิร์ล เพจ  โรเบิร์ต เมนซีส์  อาร์เทอร์ แฟดเดน  จอห์น เคอร์ติน  แฟรงค์ ฟอร์ด  เบน ชิฟลีย์  แฮโรลด์ โฮลต์  จอห์น แมกอีเวน  จอห์น กอร์ตัน  วิลเลียม แมกแมน  กอฟ วิตลัม  แมลคัม เฟรเซอร์  บ็อบ ฮอว์ก  พอล คีตติง  จอห์น โฮเวิร์ด  เควิน รัดด์(1)  จูเลีย กิลลาร์ด  เควิน รัดด์(2)  โทนี แอบบ็อตต์  แมลคัม เทิร์นบุลล์  สกอตต์ มอร์ริซัน  แอนโทนี แอลบานีส  |  |
ในวงเล็บ คือ สมัยที่ดำรงตำแหน่งนายกรัฐมนตรีของบุคคลนั้น   หมวดหมู่
จูเลีย ไมเคิลส์

| จูเลีย ไมเคิลส์ |
| --- | --- |
ไมเคิลส์ในเดือนพฤศจิกายน ค.ศ. 2017
ข้อมูลพื้นฐาน
ชื่อเกิด: จูเลีย คาริน คาวาสโซส์
เกิด:  (1993-11-13) 13 พฤศจิกายน ค.ศ. 1993 (30 ปี) แดเวนพอร์ต ไอโอวา สหรัฐ
ที่เกิด: แซนตาคลารีตา แคลิฟอร์เนีย
แนวเพลง: ป็อป แดนซ์ อีดีเอ็ม
อาชีพ: นักร้อง นักแต่งเพลง
เครื่องดนตรี: เสียงร้อง เปียโน กีตาร์
ช่วงปี: 2010–ปัจจุบัน
ค่ายเพลง: รีพับลิก

เว็บไซต์: juliamichaelsofficial.com 

 
นักดนตรี
จูเลีย คาริน คาวาสโซส์ (อังกฤษ: Julia Carin Cavazos; เกิด 13 พฤศจิกายน ค.ศ. 1993) หรือชื่อในวงการคือ จูเลีย ไมเคิลส์ (อังกฤษ: Julia Michaels) เป็นนักร้องและนักแต่งเพลงชาวอเมริกันจากแดเวนพอร์ต รัฐไอโอวา เธอเริ่มมีชื่อเสียงในปี ค.ศ. 2017 หลังจากออกซิงเกิลเปิดตัว "อิสชู" (Issues) ซึ่งขึ้นสูงสุดอันดับที่สิบเอ็ดบนชาร์ต บิลบอร์ด ฮอต 100 และได้รับการรับรองระดับแพลตินัมสองครั้งจากสมาคมผู้ประกอบกิจการเพลงของสหรัฐอเมริกา (RIAA)
ไมเคิลส์ถูกเสนอเข้าชิงรางวัลแกรมมี่สามครั้ง, เอ็มทีวีวิดีโอมิวสิกอะวอดส์, บิลบอร์ดมิวสิกอะวอดส์ และอเมริกันมิวสิกอะวอดส์ อย่างละหนึ่งครั้ง
แหล่งข้อมูลอื่น

จูเลีย ไมเคิลส์ ที่อินสตาแกรม
จูเลีย ไมเคิลส์ ที่เฟซบุ๊ก
จูเลีย ไมเคิลส์ ที่เอกซ์ (ทวิตเตอร์)
จูเลีย ไมเคิลส์ ที่สปอติฟาย
จูโน

บทความนี้เกี่ยวกับเทพปกรณัมโรมัน สำหรับยานอวกาศ ดูที่ จูโน (ยานอวกาศ)
| จูโน |
| --- | --- |
เทพีแห่งการแต่งงานและการถือกำเนิด
ส่วนหนึ่งของ เทพเจ้าทั้งสาม
รูปปั้นพลาสติกของ จูโน โซสปิตา จากต้นฉบับที่พิพิธภัณฑ์วาติกัน
ชื่ออื่น: Regina ("ราชินี")
ข้อมูลส่วนบุคคล
คู่ครอง: จูปิเตอร์
บุตร - ธิดา: มาส์, วัลเคน, เบลโลนา, จูเวนตัส
บิดา-มารดา: แซตเทิร์น
พี่น้อง: จูปิเตอร์, เนปจูน, พลูโต, เวสตา, เซเรส
เทพที่เทียบเท่าในความเชื่ออื่น
เทียบเท่าในกรีก: เฮรา
เทียบเท่าในอิทรัสคัน: ยูนิ
เทพีจูโน (อังกฤษ: Juno) เป็นเทพีในตำนานเทพปกรณัมโรมันที่เทียบเท่ากับเทพีเฮราในตำนานเทพปกรณัมกรีก เทพีจูโนเป็นเทพีผู้พิทักษ์ที่ปรึกษาของรัฐ เป็นธิดาของเทพแซทเทิร์น  และเป็นน้องสาว (และภรรยา) ของเทพจูปิเตอร์และแม่ของเทพจูเวนตัส (Juventus), เทพมาร์ส และเทพวัลคัน
เทพีจูโนเป็นเทพีผู้พิทักษ์กรุงโรมและจักรวรรดิโรมันที่บางครั้งก็เรียกว่าเรจินา (พระราชินี) เทพีจูโน เทพจูปิเตอร์ และ เทพีมิเนอร์วาเป็นสามเทพที่สักการะบนจูโนคาพิโตลินา (Juno Capitolina) ในกรุงโรม
จูเลียน แม็กมาน

| จูเลียน แม็กมาน |
| --- | --- |
แม็กมานในเดือนธันวาคม พ.ศ. 2554
เกิด: จูเลียน ดานา วิลเลียม แม็กมาน 27 กรกฎาคม พ.ศ. 2511 (56 ปี) ซิดนีย์ รัฐนิวเซาท์เวลส์ ออสเตรเลีย
พลเมือง: ออสเตรเลีย สหรัฐ
การศึกษา: โรงเรียนแกรมมาร์ซิดนีย์
ศิษย์เก่า: มหาวิทยาลัยซิดนีย์ มหาวิทยาลัยวุลลันกอง
อาชีพ:  นักแสดง  นายแบบ 
ปีปฏิบัติงาน: 2532–ปัจจุบัน
มีชื่อเสียงจาก: ชามด์ นิป/ทัก แฟนทาสติกโฟร์ รันอะเวส์ FBI: Most Wanted
คู่สมรส: Dannii Minogue (สมรส 1994; หย่า 1995) Brooke Burns (สมรส 2542; หย่า 2544) Kelly Paniagua  (สมรส 2547)
บุตร: 1 คน
บิดามารดา: เซอร์วิลเลียม แม็กมาน Sonia Hopkins, Lady McMahon
จูเลียน ดานา วิลเลียม แม็กมาน (อังกฤษ: Julian Dana William McMahon; เกิด 27 กรกฎาคม พ.ศ. 2511) เป็นนักแสดงและอดีตนายแบบชาวอเมริกันเชื้อสายออสเตรเลีย และเป็นบุตรชายของเซอร์วิลเลียม แม็กมาน อดีตนายกรัฐมนตรีออสเตรเลีย
แม็กมานมีชื่อเสียงจากการแสดงในละครโทรทัศน์รับบท เบ็น ลูชินี ในละครโทรทัศน์ของออสเตรเลียเรื่อง โฮมแอนด์อะเวย์ (2532–2534), รับบทนักสืบจอห์น แกรนต์ ในละครอาชญากรรมอเมริกันเรื่อง โพรไฟเลอร์ (2539–2543), รับบทโคล เทิร์นเนอร์ในละครเหนือธรรมชาติของอเมริกาเรื่อง ชามด์ (2543–2546) และ คริสเตียน ทรอย ในละครทางการแพทย์อเมริกันเรื่อง นิป/ทัก (2546–2553) นอกจากนี้เขายังแสดงในภาพยนตร์โดยรับบทนำและสนับสนุนเช่น เชสซิงสลีป (2543) ร่วมกับ เจฟฟ์ แดเนียลส์, ดอกเตอร์ดูม ในแฟรนไชส์แฟนทาสติกโฟร์ (2548 และ 2550), ในเรื่อง พรีโมนิชัน (2550) ที่แสดงร่วมกับแซนดรา บุลล็อก, เรื่อง คนอึดต้องกลับมาอึด (2553) ร่วมกับบรูซ วิลลิส และเรื่อง เบต (2555) ร่วมกับแดน วิลลี และซาเวียร์ ซามูเอล
จูเลียต (ดาวบริวาร)

นอกจากนี้ยังมี ดาวเคราะห์น้อย ที่เรียกว่า 1285 จูเลียต
จูเลียต และ เดสดิโมนา (จุดสว่างๆข้างๆ)
จูเลียต (อังกฤษ: Juliet) หรือเป็นที่รู้จักว่า Uranus XI เป็นดาวบริวารลำดับที่ 6 นับตามระยะทางจากดาวยูเรนัส จูเลียต ตั้งชื่อตาม Juliet จากวรรณกรรมของเชคสเปียร์ เรื่อง Romeo and Juliet จูเลียต ถูกค้นพบในวันที่ 3 เดือนมกราคม ปี ค.ศ. 1986 โดยยานวอยเอจเจอร์ 2  ตอนค้นพบมันถูกกำหนดให้มีชื่อว่า "S/1986 U 2"
จูเลียตถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา พอร์ชา รอซาลินด์ คีวปิด เบลินดา เพอร์ดิตา
จูเลียตอาจจะชนกับเดสดิโมนา ภายใน 100 ล้านปีข้างหน้า